Svandís Egilsdóttir listamaður flutti sig um set austan af Jökuldal og í Borgarfjörð síðastliðið sumar . Magnús Sæmundsson eiginmaður hennar tók við starfi skólastjóra Grunnskóla Borgarfjarðar en Svandís hyggst helga sig listinni auk þess sem hún mun kenna á Hvanneyri . Fluttu þau hjón ásamt börnum sínum í Árdal í Andakíl . Þar er húsakostur fremur smár miðað við fjölskyldustærð og lítið rými fyrir Svandísi til að mála og vinna að listsköpun sinni . Tók hún því það til bragðs að kaupa sér gamlan vegagerðarskúr á hjólum og er nú að koma sér þar fyrir með vinnustofu sína . “ Það er nokkuð víst að við munum flytja okkur um set á næsta ári og þá verður þægilegt að geta sloppið við að pakka verkstæðinu , hengja bara skúrinn aftan í næsta bíl og draga hann á nýjan stað , ” segir Svandís . Sjá viðtal við Svandísi um listina , draumana og sitthvað fleira í Skessuhorni sem kom út í dag .